ચકચાર મચાવતી આ ઘટના અંગે યુનિવર્સીટી પોલીસ સ્ટેશનના પીઆઇ આર એસ ઠાકરે જણાવ્યું હતું કે શહેરના યુનિવર્સીટી રોડ ઉપર પુષ્કરધામ વિસ્તારમાં રહેતી અને ડિપ્લોમા એન્જીનીયરીંગનો અભ્યાસ કરતી એક સગીર વયની વિદ્યાર્થીની ગત રાત્રે સાડા નવેક વાગ્યે પોતાના ઘરેથી એક્ટિવા લઈને નાસ્તો લેવા માટે નીકળી હતી શાહિદ ભગતસિંહ ગાર્ડન પાસે તેણી નાસ્તો લેવા ગઈ ત્યારે એક બાઈક લઈને બે શખ્સો ધસી આવ્યા હતા અને એક્ટિવા આદુ બાઈક ઉભું રાખી વિદ્યાર્થિનીને આંતરી હતી અચાનક આ બંને શખ્સો આડા ઉતરતા વિદ્યાર્થીની ડઘાઈ ગઈ હતી બંને શખ્સોએ ગાળાગાળી શરુ કરી હતી અને એક્ટિવા પડાવી લેવા આ એક્ટિવા પોતાનું છે તેમ કહી લાજ લૂંટવાના ઇરાદે શારીરિક અડપલાં કર્યા હતા અને છાતી ઉપર હાથ ફેરવી છેડતી કરી હતી જાહેરમાં જ યુવતીની લાજ લૂંટવાની કોશિશ કરતા વિદ્યાર્થિનીએ પોતાની લુંટાતી લાજ બચાવવા દેકારો કરતા એક શખ્સે નેફામાંથી છરી કાઢી હતી અને વધુ રાડો પાડીશ કે કોઈને વાત કરીશ તો જાનથી મારી નાખીશું તેવી ધમકી આપી હતી અને એક્ટિવા બળજબરીથી પડાવી લેવા પ્રયાસ કરતા અન્ય રાહદારીઓ એકઠા થઇ ગયા હતા અને કોઈએ કંટ્રોલમાં જાણ કરતા પેટ્રોલીંગમાં રહેલ યુનિવર્સીટી પોલીસ સ્ટેશનની પીસીઆર દોડી ગઈ હતી અને બે પૈકી એકને દબોચી લીધો હતો જયારે બીજો શખ્સ ભાગી ગયો હતો.